വിദ്യാര്ഥികള്ക്ക് കോവിഡ് പ്രതിരോധ ഹോമിയോ മരുന്ന്: കര്മ പദ്ധതിക്ക് അംഗീകാരമായെന്ന് സര്ക്കാര് കൊച്ചി: സംസ്ഥാനത്തെ സ്കൂളുകള് തുറക്കുന്ന സാഹചര്യത്തില് വിദ്യാര്ഥികള്ക്ക് കോവിഡ് പ്രതിരോധത്തിനുള്ള ഹോമിയോ മരുന്ന് നല്കാന് കര്മപദ്ധതിയുള്ളതായി സര്ക്കാര് ഹൈകോടതിയില്. കരുതലോടെ മുന്നോട്ട് പേരില് ഹോമിയോ ഡയറക്ടര് സമര്പ്പിച്ച കര്മ പദ്ധതിക്ക് തത്ത്വത്തില് അംഗീകാരം നല്കിയതായും സര്ക്കാര് വ്യക്തമാക്കി.സ്കൂള് തുറക്കുന്ന സാഹചര്യത്തില് വിദ്യാര്ഥികള്ക്ക് ഹോമിയോ പ്രതിരോധ മരുന്ന് നല്കാന് സര്ക്കാറിനോട് നിര്ദേശിക്കണമെന്ന് ആവശ്യപ്പെട്ട് അഭിഭാഷകനായ എം.എസ്. വിനീത് നല്കിയ ഹരജിയിലാണ് സര്ക്കാറിെന്റ വിശദീകരണം. സ്കൂള് കുട്ടികള്ക്ക് പ്രതിരോധ മരുന്ന് നല്കുന്നതിനുമുമ്ബ് രക്ഷിതാക്കളുടെ അനുമതി വാങ്ങണമെന്നും ആവശ്യമായ മരുന്ന് വാങ്ങി വിതരണം ചെയ്യാന് ഹോമിയോപതി ഡയറക്ടര് നടപടി സ്വീകരിക്കണമെന്നും വ്യക്തമാക്കി സര്ക്കാര് ഇറക്കിയ ഉത്തരവും ഹാജരാക്കി. തുടര്ന്ന്, ഹരജി ചീഫ് ജസ്റ്റിസ് അടങ്ങുന്ന ഡിവിഷന് ബെഞ്ച് ഒക്ടോബര് 20ന് പരിഗണിക്കാന് മാറ്റി. വാക്സിന് നല്കിത്തുടങ്ങിയിട്ടില്ലാത്ത സാഹചര്യത്തില് കോവിഡ് പ്രതിരോധിക്കാന് കുട്ടികള്ക്ക് ഹോമിയോ മരുന്ന് നല്കണമെന്നാണ് ഹരജിക്കാരെന്റ ആവശ്യം. ഹോമിയോ പ്രതിരോധ മരുന്നിന് കേന്ദ്ര ആയുഷ് മന്ത്രാലയവും സംസ്ഥാന സര്ക്കാറും അംഗീകാരം നല്കിയതാണ്. സ്കൂള് വിദ്യാര്ഥികള്ക്ക് മരുന്ന് നല്കണമെന്ന് ആവശ്യപ്പെട്ട് നല്കിയ നിവേദനത്തില് സര്ക്കാറിെന്റ ഭാഗത്തുനിന്ന് നടപടിയുണ്ടായില്ലെന്നും ഹരജിയില് പറയുന്നു.